ཝང་ཧུའུ་ཉིན་གྱིས་བཤད་དོན།ཨུ་ཡོན་ཀྲང་ཀྲང་ཏི་ཅང་གིས་ཕུལ་བའི་རྒྱལ་ཡོངས་དམངས་ཆེན་རྒྱུན་ལས་ཨུ་ཡོན་ལྷན་ཁང་གི་བྱ་བའི་སྙན་ཞུ་ལ་མོས་མཐུན་མཐའ་གཅིག་ཏུ་ཡོད།རེ་བ་ཡིན་ན་མཚོ་སྔོན་གྱིས་སྔར་ལས་ལྷག་པའི་སྒོ་ནས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་བསམ་བློ་དང་ཏང་གི་ཚོགས་ཆེན་ཐེངས་བཅུ་དགུ་བའི་དགོངས་དོན་ལ་སློབ་སྦྱོང་དང་ལག་ལེན་མཐར་ཕྱིན་བྱས་ཏེ།སློབ་སྦྱོང་བྱང་ཆུབ་པར་ཡོང་བ་ལ་སྟོབས་ཤུགས་ཕུལ་ནས།ལས་བྱེད་མང་ཚོགས་ལ་སྣེ་འདོམས་བྱས་ཏེ་འདུ་ཤེས་བཞི་སྔར་ལས་ཇེ་དྲག་ཏུ་གཏོང་དགོས་ཤིང་།སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་སྲོག་ཤིང་གོ་གནས་ལ་སྲུང་སྐྱོབ་མཐའ་གཅིག་ཏུ་བྱེད་པ།ཏང་ཀྲུང་དབྱང་གི་དབང་ཟིལ་དང་ཐུན་མོང་གཅིག་བསྡུས་འགོ་ཁྲིད་ལ་སྲུང་སྐྱོབ་མཐའ་གཅིག་ཏུ་བྱེད་དགོས།སྤུས་ཚད་མཐོ་བའི་འཕེལ་རྒྱས་མངོན་དུ་འགྱུར་བར་སྟོབས་ཤུགས་གང་ཡོད་གཅིག་བསྡུས་བྱས་ཏེ།སྲོལ་རྒྱུན་ཐོན་ལས་མགྱོགས་མྱུར་ངང་རིམ་སྤོར་ཡོང་བར་འབད་དེ།ཤུགས་ཆེན་པོས་ཁྱད་ལྡན་བསྐྱར་དར་ཐོན་ལས་འཕེལ་རྒྱས་སུ་གཏོང་དགོས།སྐྱེ་ཁམས་སྲུང་སྐྱོབ་དང་ལྗང་མདོག་འཕེལ་རྒྱས་བྱ་བ་བཟང་བོར་བསྒྲུབ་པ་སོགས་ལ་བརྩོན་ནས།མཚོ་སྔོན་གྱི་འཕེལ་རྒྱས་ལ་འཕར་གཞི་གསར་བ་འབྱུང་བར་འབད་དགོས།དམངས་ཚིས་ལེགས་བཅོས་དང་འགན་ལེན་གྱི་ཆུ་ཚད་ཇེ་མཐོར་གཏོང་དགོས་པ་དང་།གནད་ཕིགས་དབུལ་སྐྱོར་བྱ་བ་བཟང་བོར་བསྒྲུབ་པ།མི་རིགས་མཐུན་སྒྲིལ་སྔོན་ཐོན་བྱ་བ་ལེགས་པར་བསྒྲུབ་པ།རིགས་སོ་སོའི་མང་ཚོགས་ཀྱི་བདེ་སྐྱིད་ཀྱི་ཚོར་བ་དང་བདེ་འཇགས་ཀྱི་ཚོར་བ།ཐོབ་འདོད་ཀྱི་ཚོར་བ་བཅས་མངོན་གསལ་གྱིས་ཇེ་དྲག་ཏུ་གཏོང་དགོས།དུས་རབས་གསར་བའི་ཏང་གི་འཛུགས་སྐྲུན་བྱ་བའི་བླང་བྱ་སྤྱི་དངོས་འབེབས་དོན་འཁྱོལ་བྱས་ནས།ཁྱོན་ཡོངས་ནས་ཏང་གི་འགོ་ཁྲིད་དང་ཏང་གི་འཛུགས་སྐྲུན་ལ་ཤུགས་སྣོན་རྒྱག་དགོས་ཟེར།